A Franzisca (1)

O Franzisca, ses povera ma bella,
bella che unu di’e magiu giara.
Sas formas de su corpus, de sa cara
luminosa ti faghen che istella.

Est rustica sa tua parentella,
però tue ses perla tantu rara,
tantu chi ti domando: «Nara nara!
chie t’ha fattu simili modella?».

Mancu tue mi l’ischis narrer cussa
nè t’agatas chi bella gai sias,
a tottus ispirende passione;

Ca sa natura ind’una di’e lussu
t’hat prestadu sas suas armonias
pro ti mudare totta sa persone.